Plaeraneg

Plaeraneg a zo ur gumun eus Breizh, e Bro-Oueloù hag e departamant Aodoù-an-Arvor.
 Douaroniezh 
Inizi
Enez Sant-Rion.
Stêrioù
 War lez kleiz aber an Trev emañ Plaeraneg.
 Kêriadennoù Plaeraneg 
Logivi.
Porzh-Even.
Perroz-Hamon.
Ar Wern.
An Arc'houest, ma taper ar vag-treizh da vont da Vriad.
 Brezhoneg 
 Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936.
 Istor 

 D'ar 14 a viz Ebrel 1824 e oa bet staget kumunioù Lannevez ha Perroz-Hamon ouzh kumun Plaeraneg.

 E 1902 e teuas Lenin da Logivi asambles gant e vamm evit vakañsiñ. Hervez kont o doa graet pourmenadennoù war varc'h-houarn. E-pad pell e oa bet droukvesket Logivi ha Longwy, e Loren, e buhezskridoù ofisiel Lenin savet en URSS. Adkavet eo bet an istor gwir gant Roger Gargadenneg.
 Brezel-bed kentañ  
 Mervel a reas 113 gwaz abalamour d'ar brezel hervez monumant ar re varv, da lavaret eo 2,84 % ag ar boblañs hervez an niveradeg bet graet e 1911Monumant ar re varv - Memorial Genweb.
 Eil Brezel-bed 
 D'ar 31 a viz Here 1943 e kouezhas un nijerez Typhoon Ib, marilhet JP732 ha kodet FM-N, eus aerlu ar Rouantelezh-Unanet (Royal Air Force) e Plaeraneg; mervel a reas he nijour ha douaret e voe e Bayeux War CemeteryPertes RAF.
 D'ar 25 a viz Eost 1944 e kouezhas ur c'harr-nij B-26 (marilhet 42-95802 ha kodet T6-P) eus aerlu SUA (United States Army Air Forces) e genoù an Trev; un nijour a voe gloazet, ar seizh nijour all eus e laz a varvas, pemp anezhe a voe douaret er Brittany American Cemetery e Montjoie-Saint-Martin e departamant Manche e Bro-C'hall Pertes USAAF.
 Mervel a reas 56 den eus ar gumun abalamour d'ar brezel.
 Brezelioù didrevadennañ 
 Brezel Indez-Sina 
 Mervel a reas  tri milour.
 Monumantoù ha traoù heverk 
 Monumant ar re varv e-tal an iliz katolik, luc’hskeudenn Memorial Genweb.
 Plakenn ar re varv (1914-1918) en iliz katolik, luc’hskeudennMemorial Genweb.
 Plakenn ar Rezistanted, luc’hskeudennMemorial Genweb.
 Monumant an nijourion SUAat ha breizhveuriat, luc’hskeudennMemorial Genweb.
 Emdroadur ar boblañs abaoe 1962 

 Melestradurezh 



















Gordon CARTER, Ploubazlanec. Revivre le passé des origines à la Grande Guerre, Embannadurioù an Dosen, Montroulez.
Sevenadur
 E 1907 e voe troet e Plaeraneg ar film mut gall Serment breton, un oberenn e-touez ar c'hentañ filmoù gwenn ha du bet savet e Breizh.
 Tud  
Tud ganet eno
Job Lec'hvien, e 1919.
Liammoù diavaez

 Lec'hienn an ti-kêr
 Plaeraneg war lec'hienn ar gumuniezh-kumunioù
 Plaeraneg war lec'hienn Geobreizh
 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Bro Sant-Brieg
Rummad:Kumunioù Bro-Oueloù
Rummad:Ar Brezoneg er Skol
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
Rummad:Nijerezioù SUA aet d'ar strad e Breizh e-pad an Eil brezel-bed